^>%/rf/AFlSlDSti^ 

''////Il  /  ii\wnXXX 


Øg  jeg  saa  en  anden  Sngel  flyve  midt 
igennem  SHimmelen,  som  havde  et  evigt 
Svangelium  at  forkynde  dem,  som  bo  paa 
Jorden,  og  alle  (Slægter  og  Stammer  og 
%\xngemaal  og  0~olk. 


Johannes  91ab.  14.  6. 


I.  MARTS  1939 
88.  AARGANG 


NUMMER  5 
25  ØRE 


JESU  KRISTI  KIRKE  AF 
SIDSTE  DAGES  HELLIGE 

SKANDINAVIENS  STJERNE 

GRUNDLAGT  1851. 


Nr.  5. 


1.  Marts   1939 


88    Aarg. 


INDHOLD: 

SIDE 

Ungdommens  Kamp  af  Mark  B.  Garff 67 

Mesterstykket 71 

Tanker  af  Erna  Hjelm 74 

Ungdomsforeningerne 76 

Den  danske  Missions  Historie 78 

Foraars-  Distriktskonferencerne  1939 79 

Fra  Missionsmarken     80 


KOMMENDE  ARTIKLER  — 

Den  Danske  Missions  Historie 


Mark  $.  Garfj, 

Redaktør 

Orson  $.  West, 

Medredaktør 
Adresse: 

Priorvej  12.  København  F. 

OLAF   MORTENSEN. B LAAGAARDSG . 36   D 


SKANDINAVIENS  STJERNE, 
Organ  for  den  danske  Mission 
Jesu  Kristi  Kirke  af  Sidste  Dages 
Hellige,  udkommer  den  1.  og  15. 
hver  Maaned.  Pris  25  Øre  pr. 
Nummer,  6  Kr.  pr   Aar. 


67 


Ungdommens  Kamp 

af   Præsident   Mark   B.   Garff. 


Der  har  været  sagt  en  Del  mellom  os  indbyrdes  og  andre 
Medlemmer  af  Kirken  om  vore  unges  Stilling  i  Dag,  og 
hvorledes  de  egentlig  stiller  sig  til  de  Maal  og  de  Standar- 
der, der  er  blevet  omfattet  med  saa  stor  en  Kærlighed  af 
dem,  som  har  ofret  sig  for  Sandhedens  Sag.  1  vor  Iver  efter 

at  anstille  Betragtninger 
om  Ungdommen  af  i  Dag 
sammenligner  vi  sædvan- 
ligvis Ungdommen  af  i 
Dag  med  den  af  i  Gaar  og 
forglemmer,  at  Tempoet  af 
i  Dag  er  blevet  fornyet,  ja, 
betydeligt  forøget  over  det, 
der  herskede  for  10  Aar 
siden,  og  naar  vi  saalcdes 
tænker  over  de  sidste  50 
Aars  Forandringer,  opda- 
ger vi,  at  vi  lever  i  en  ny 
Verden,  og  Sammenlignin- 
ger er  da  af  liden  Værdi. 
Lad  os  se  paa  Sagen  paa 
rette  Maade.  Ungdommens 
Problem  i  Dag  er  ikke  at 
underlægge  sig  nye  Arealer 
eller  et  Imperium,  men 
hvis  Ungdommen  blev  kal- 
det til  at  gøre  det,  er  jeg  sikker  paa,  at  Ungdommen  vilde 
være  lige  saa  tapper,  som  deres  Forfædre  var.  Har  De  no- 
gensinde tænkt  over,  at  der  maaske  i  enhver  ung  Mands 
Hjerte  findes  en  Længsel  efter  at  drage  ud  og  erobre  Lan- 
de, ja,  endog  komme  ud  for  de  Prøver  og  Besværligheder, 
som  deres  Forældre  kæmpede  med?  De  er  villige,  men 
den  Lejlighed  vil  aldrig  komme  igen.  De  inaa  nu  tage, 
hvad  der  falder  for;  i  mange  Tilfælde  ikke,  hvad  de  øn- 
sker. Naar  de  begynder  at  klatre  op  ad  Stigen,  finder  de 
allerede  10  Mand  paa  Toppen,  hvor  der  kun  er  Plads  til 
en.  Paa  Vejen  op  bombarderes  han  fra  alle  Sider  med 
straalende  og  øjenforblændende  Løfter  om  Lykke  af  Men- 
nesker, som  søger  at  ødelægge  ham  for  nogle  faa  Kroners 
Skyld.  Storslaaede  Reklamer,  uophørlige  Hyl  og  Skrig  af 
Mænd,  som  prøver  paa  med  uægte  Signaler,  med  List  og 
Svig  at  vise  Ungdommen,  at  Vejen  til  Lykke  gaar  gennem 
Nydelse    og   Tilfredsstilelse    og   ikke  gennem  Kamp.    Ja, 

denne  Hylen  og  Skrigen  har  netop  gjort  Indtryk  paa  nogle 
af  de  ældre.  Naar  vi  paa  Afstand  bliver  Vidne  til,  at  en 
eller  flere  af  vore  lovende  unge  kastes  ned  af  »Kainpens 
Stige«  ved  de  Menneskers  List,  som  er  interesserede  i  deres 
Ruin,  føler  vi  at  alt  er  forgæves  og  tabt,  Chancen  for  den 
moderne  Ungdom  til  at  blive  tapre  for  Sandhedens  Sag 
er  haabløs.  Vore  Haab  er  slaaet  i  Stykker,  fordi  nogle  af 
de  udvalgte  har  fejlet.  Men  vi  ser  ikke  dem,  der  holder 
fast,  som  kæmper  Skridt  for  Skridt  og  som  modstaar  Ver- 
dens Hyl,  Skrig  og  List,  en  Verden,  der  er  fyldt  med  Fri- 
stelser. Jeg  er  bange  for,  at  vi  sommetider  venter  paa  at 
se  Ungdommen  falde;  og  naar  de  falder,  er  vi  tilbøjelige 
til  at  sige:  »Det  sagde  jeg  nok.«  1  Stedet  burde  vi  hjælpe 
dem  med  en  Haandsrækning,  idet  vi  forsøger  at  fæstne 
deres  Greb  mere  sikkert,  ikke  nødvendigvis  for  at  beskytte 
dem  mod  den  ydre  Verden,  men  fæstne  deres  Greb  mere 
om  Sandheden,  og  paa  denne  Maade  hindre  dem  i  at  mi- 
ste Fodfæstet. 

Vi  har  oplevet,  at  nogle  af  dem,  som  vi  havde  troet  var 
de  stærkeste,  er  faldet,  men  hvis  vi  vil  se  nærmere  efter, 
vil  vi  til  vor  Forbavselse  opdage  at  der  er  mange  —  som 
vi  mindst  troede  det  om  — ,  der  indtager  deres  Plads  og 
naar  store  Højder  af  Udvikling.  Vi  fryder  os  over  det,  de 
har  naaet.  Hvad  er  Grunden  til  alt  dette?  Jeg  drister  mig 
til  at  fremsætte  min  Mening.  Der  er  intet  Menneske  i  Guds 
Kirke,  som  nogensinde  har  naaet  det  helt  store  paa  et  Nu, 
ej  heller  fik  han  en  Nøglestilling  uden  først  at  have  klatret 
op  ad  Stigen,  Skridt  for  Skridt,  og  ikke  heller  uden '  ædle 
Mænds  og  Kvinders  Støtte.  Joseph  Smith  blev  længe  og 
omhyggeligt  undervist  af  Herren.  Han  havde  ogsaa  ædle 
Venner  til  at  hjælpe  sig.  Han  naaede  det  ikke  altsammen 
paa.  een  Gana'  Han  maatte  ta^e  Skridt  for  Skridt.  Gennem 
Kamp,  Arbejde,  Ansvar  og  endog  Forfølgelse  blev  han  et 
Redskab  i  Herrens  Hænder.  Det  skete  ikke  paa  et  Øjeblik, 
men  gennem  en  Aarrække.  Der  var  ingen  Genvej  dengang, 
der  er  ingen  Genveje  i  Dag.  Man  inaa  arbejde,  kæmpe  og 
have  en  urokkelig  Tro  paa  at  blive  stærk,  ikke  blot  een 
Kamp,  ikke  eet  Slag,  men  mange. 

Vi  kan  ikke  forvente,  at  vi  kan  standse  den  overvælden- 
de store  Forandring,  der  er  sket,  vi  kan  heller  ikke  for- 
purre de  onde  Anslag  hos  daarlige  Mænd  og  Kvinder,  som 
af  alle  Kræfter  arbejder  paa  at  købe  Ungdommens  Sjæl 
med  Nydelser.  Hvad  kan  der  gøres,  og  hvem  skal  udføre 
Miraklet  med  at  ændre  den  fornøj  elsessøgende  Ungdoms 
Indstilling?  Denne  Retning  —  støttet  med  Penge  og  Magt 
—  synes  snarere  at  blive  stærkere  end  svagere. 

Vi  maa  begynde  indefra.  Det  er  et  individuelt  Problem, 

lad  os  begynde  med  vore  egne  Børns  Sjæl  og  ikke  overlade 
det  til  nogen  anden,  ikke  engang  Kirken,  fordi  Kirken 
-  selv  i  gunstigste  Tilfælde  -  -  blot  kan  haabe  at  komme 
i  Berøring  med  Deres  Søn  eller  Datter  ca.  tre  Timer  om 
Ugen.  Kirken  vil  gøre  mere  end  dens  Part,  men  den  kan 
ikke  sejre  uden  Hjemmets  loyale  Støtte.  Hvis  Deres  Barn 
er  normalt,  vil  det  liver  Uge  høre  Radio  i  flere  Timer.  Det 
vil  søge  efter  det,  der  falder  i  dets  Smag,  og  i  otte  af  ti 
Tilfælde  vil  det  blive  det  dejligste  Program,  besnærende 
Musik,  gode  Historier  og  med  disse  smukke  Vaaben  købes 
Barnets  Sjæl,  bedende  dem  om  at  lade  sig  tilfredsstille 
med,  hvad  de  anser  for  god  Smag,  behagelig  Hvile,  Lykke 
og  Tilfredshed,  og  ved  vi,  at  overdreven  Hengivelse  til 
disse  Ting  fører  til  det,  der  er  beklageligt. 

Gør  vi  vor  Del  for  at  modvirke  dette  Onde?  Vi  kan  ikke 
forbyde  Børn  at  lytte  til  den  Slags  Programmer;  fordi  det 
er  de  bedste  for  dem.  Det  er  det,  de  glæder  sig  over,  derfor 
er  det  vort  Ansvar  at  lære  dem  til  at  høre  efter  det  gode 
og  undgaa  det  daarlige.  Radioen  og  meget  andet,  som  er 
vant  til  at  sælge  Nydelser,  tiltrækker  sig  Deres  Barns  Op- 
mærksomhed hver  Dag.  Hvor  mange  Timer  om  Dagen  har 
De  Deres  Barn?  Hvad  gør  De  egentlig  for  at  lære  det  For- 
skellen paa  godt  og  ondt?  Overlader  De  det  Stykke  Ar- 
bejde til  nogen  anden?  Hvem  former  og  danner  Deres 
Bari;?  Er  Deres  omhyggelige  o.g  andægtige  Lærdomme  i 
Stand  til  mere  end  at  opveje  de  skønne,  men  farlige  Vaa- 
ben, som  benyttes  til  at  ødelægge  den  aandelige  Baggrund 
eller  Sukces  for  Deres  Barn?  Saadanne  Vaaben  benyttedes 
aldrig  imod  dem  i  Deres  Ungdom. 

Prøver  vi  som  Forældre  paa  at  beskytte  vore  Børn  mod 
Besværligheder,  mod  Arbejde,  mod  Ansvar,  der  synes  be- 
sværligt, mod  ærligt,  haardt  Arbejde?  Er  Forholdene  ble- 
vet saadan  at  det  ikke  længer  er  ønskeligt  at  arbejde  i  dit 
Ansigts  Sved?  Er  vi  saa  bekymrede  for  deres  Fremgang 
og  Sukces,  at  vi  forsøger  at  vise  dem  en  Genvej?  Hvis  det 
er  Tilfældet,  da  undergraver  vi  vore  Børns  Fremgang,  fol- 
det er  kun  gennem  Arbejde,  Besværligheder  og  Ansvar  vi 
vokser  og  opnaar  noget. 

Er  det  ikke  muligt,  at  naar  en  af  de  staalsatte  unge 
falder  ned  ad  Kampens  Stige,,  at  vi  da  kan  dadles  noget? 
Sandsynligvis  er  vor  Ængstelse  for  at  gardere  dem  mod 
Besværdigheder,  Arbejde  og  Ansvar  Grunden  til,  at  den 
anden  Magt  river  dem  ned  fra  Sukcessens  Stige. 

Vi  ser  undertiden  Mænd  blive  rige  paa  et  Øjeblik,  men 
deres  Rigdom  varer  som  Regel  ikke  ved,  fordi  en  saadan 
Rigdom  ikke  blev  skabt  ved  Arbejde  og  Taalmodighed.  Der 
var   ingen   Kamp,   og   derfor  blev   der  ikke  vundet   nogen 

Styrke.  Styrke  og  Kamp  gaar  Haand  i  Haand,  og  Kampens 
Belønning  er  Styrke,  Karakter  og  Mandighed. 

Dette  er  sandt  saa  vel  i  den  aandelige  Verden  som  i  den 
finansielle  Verden.  Vi  ønsker  alle  at  se  Ungdommen  vinde 
frem.  Det  er  vort  Haab  og  inderlige  Ønske,  at  vore  Børn 
inaa  blive  stærke  og  tapre  .Lad  os  arbejde  paa  at  se  dette 
Ønske  gaa  i  Opfyldelse  ved  at  belære  dem  om,  at  Sukces 
ikke  er  noget  man  faar,  men  noget  man  opnaar  gennem 
Arbejde;  det  er  ikke  en  Gave,  men  en  Sejr;  det  er  ikke  en 
Arv,  men  en  Erobring.  Lad  dem  vide,  vi  er  der,  ikke  for 
at  skærme  dem  mod  enhver  Genvordighed  og  Arbejde, 
men  for  at  fæstne  deres  Hænders  Greb  lidt  fastere  om 
Sandheden,  for  at  de  ved  egen  Hjælp  kan  tilkæmpe  sig 
Styrke  til  at  staa  alene  mod  Hylen  og  Skrigen  fra  de 
smukke  Vaaben,  som  bruges  imod  dem. 

De  er  hans  eller  hendes  Skaber,  Raadgiver  og  Lærer,  og 
ingen  anden  vil  udføre  dette  Arbejde  for  Dem.  Deres  Drøm 
er,  at  han  eller  hun  vil  have  aandelig  Fremgang.  De  er 
den,  der  drømmer,  og  De  maa  lade  Drømmen  gaa  i  Opfyl- 
delse. 

Jeg  er  ikke  bange  for  Udfaldet  for  Ungdommen,  hvis 
Hjemmet  gør  sin  Del.  Den  Undervisning,  Kirken  giver  - 
parret  med  Forældrenes  omhyggeligt  planlagte  Raadgiv- 
ning  —  vil  for  en  stor  Del  bestemme  denne  Kirkes  Ung- 
doms Skæbne.  Jeg  ser  med  Fortrøstning  hen  til  Ungdom- 
mens Fremtid  i  denne  Kirke.  Læg  blot  Mærke  til  de  om- 
hyggeligt planlagte  Skridt,  Kirken  har  taget,  og  hvad  den 
har  gjort,  og  læg  saa  Mærke  til  det  større  Antal,  som  faar 
denne  Uddannelse  sammenlignet  med  Antallet  for  femog- 
tyve eller  halvtreds  Aar  siden.  Har  vi  Grund  til  at  tvivle? 
Hvis  det  er  Tilfældet,  er  det  fordi  vi  ikke  gør  vor  Del,  og 
ikke  Kirken.  Ungdommen  vil  holde  deres  Forældres  Ide- 
aler, Haab  og  Tro  i  Ære.  Denne  Generation  skulde  være  i 
Stand  til  at  frembringe  den  stærkeste  og  fineste  Ungdom, 
som  Kirken  nogensinde  har  haft.  Hvorfor?  Fordi  de  i 
Kampen  for  aandelig  Styrke  og  Vækst  vil  have  gennem- 
gaaet  de  største  Fristelser,  som  Mennesket  nogensinde,  har 
kendt.  De  vil  have  modstaaet  en  Mængde  Teorier  af  lærde 
og  uærlige  Mennesker.  De  vil  have  modstaaet  ondsindede 
Menneskers  Snarer,  som  hver  eneste  Dag  prøver  paa  at 
sælge  kortvarig  Lykke,  en  Slags  Erstatning  for  varig  Glæ- 
de. De  modstaar  nu  Ting  og  er  i  Stand  til  at  vurdere  Tin- 
gene bedre  end  nogle  af  de  ældre.  Paa  denne  Maade  vil 
Kampen  for  at  holde  den  lige  Kurs,  selv  om  den  gaar  gen- 
nem Fristelser  og  Snarer,  som  gaar  ud  paa  at  ødelægge 
dem  aandeligt,  gøre  dem  til  egnede  Redskaber  og  straa- 
lende   Stjerner  blandt  deres   Medmennesker.  Det   vil  gøre 

dem  til  værdifulde  Instrumenter  i  Herrens  Hænder  for  at 
tilvejebringe  Fuldbyrdelsen  af  hans  Formaal  i  kommende 
Aar. 

Herren  selv  har  sagt,  at  Evangeliet  aldrig  igen  vilde  blive 
laget  fra  Jorden  eller  givet  til  et  andet  Folk.  Er  det  saa 
ikke  vor  Ret  at  tro,  at  Ungdommen  vil  fortsætte  deres 
Sejrsmarch?  Herren  vidste,  da  han  gjorde  dette  Løfte,  at 
selv  om  Kampen  vilde  blive  haard  og  Fristelserne  enorme, 
vilde  der  dog  komme  ud  af  denne  Kamp  en  Ungdom,  uplet- 
tet, fuld  af  Mod,  Tro  og  Haab,  parat  til  at  holde  Kirkens 
[dealer  i  Ære.  De  vil  blive  beredte  til  at  udfylde  en  hvilken 
som  helst  Stilling,  naar  det  gøres  nødvendigt.  De  vil  give 
mere  end  de  har  modtaget.  De  vil  have  lært  og  erfaret,  at 
hvert  Skridt,  der  er  taget,  og  hvert  Ansvar,  der  er  paalagt 
dem,  er  opnaaet  gennem  Kamp  og  i  Overensstemmelse 
med  hans  eller  hendes  Værdighed  og  Trofasthed. 


Mesterstykket. 


Det  sidste  af  Børnene  var  i  Seng,  det  sidste  Ansigt  va- 
sket, den  sidste  Aftenbøn  fremsagt,  det  sidste  Godnatkys 
givet,  og  Anna,  Moderen,  som  havde  vasket  dem  og  lagt 
dem  ind,  sad  nu  med  bøjet  Hoved  og  lukkede  Øjne.  Hun 
var  træt !  Hver  Muskel  i  hendes  Legeme  tilkendegav  dette, 
saa  hun  tillod  sig  at  hvile  en  Stund.  Hun  blev  siddende  der 
et  Øjeblik,  indtil  Søvnen  —  Menneskenes  Mor  -  -  næsten 
havde  taget  hende  i  sin  Favn. 

Pludselig  vaagnede  hun  op  og  smilte  ,  den  Slags  Smil, 
som  Børn  har,  naar  de  vaagner  Julemorgen  og  erindrer, 
hvad  denne  Dag  har  i  Behold  for  dem.  Anna  rejste  sig  op 
fra  den  gamle  Gyngestol,  og  da  hun  gik  hen  over  Gulvet, 
syntes  det,  som  om  al  Tra^thed  havde  forladt  hende,  Ansig- 
tet lyste  af  Iver  og  Haab,  ja,  endog  Skønhed  og  Beslutning. 

Anna  var  ifærd  med  at  gaa  sin  sædvanlige  Pilgrimsgang; 
hun  gik  stille  gennem  Værelset  henover  det  slidte  Tæppe, 
forbi  de  næsten  udslidte  Møbler  og  ind  i  et  lille  Kammer; 
det  var  et  ganske  lille  Kammer  --og  her  var  der  et  Flygel 
i  det  ene  Hjørne.  Det  var  Annas  Himmel;  det  var  hendes 
Musikværelse ! 

Det  var  ogsaa  en  af  hendes  vanlige  Pilgrimsrejser  om 
Aftenen  at  gaa  ind  i  dette  Kammer  med  en  Holdning  som 
en  Dronning,  og  hun  bøjede  sig  saa  graciøst  for  et  indbildt 
Publikum  og  smilte  saa  sødt.  Saa  satte  hun  sig  ned  ved 
Flygelet  og  lod  Fingrene  glide  let  hen  over  Tangenterne. 

Hendes  Pilgrimsfærd  var  da  til  Ende.  Hun  var  i  Drømme- 
nes Land;  en  Prinsesse  omfavnet  af  en  yndig  Prins;  hun  var 
Pigen  fra  Orleans  og  hørte  Stemmer.  Hærgede  Ansigter, 
sultne  Munde  og  Børn,  der  trættede  —  alt  var  glemt  i  dette 
Drømmeland,  som  hun  skabte  med  sin  Musik. 

Denne  specielle  Aften,  da  hun  begyndte  sin  Pilgrims- 
lærd,  vidste  hun,  at  der  var  noget  i  Vejen.  Hendes  Fødder 
drog  ligesom  hen  over  Gulvet,  som  om  de  var  for  trætte  til 
at  bære  hendes  Legeme  derhen,  hvor  det  ønskede  at  gaa. 
Det  føltes,  som  om  Skulderen  vilde  synke  ned,  Øjnene  vilde 
lukkes,  og  Hænderne  hang  slapt  ned.  Hele  Legemet  fortalle 
hende,  at  hun  skulde  lægge  sig  ned  og  hvile,  men  hendes 
Hjerte  og  Sjæl  tilskyndede  hende  til  at  holde  ud. 

Hendes  Læber  udstødte  en  Lyd.  »Jeg  maa  gøre  det  — 
ellers  kan  jeg  ikke  fortsætte,«  og  medens  hun  endnu  saale. 
des  snakkede  med  sig  selv  —  nejede  hun  for  det  indbildte 
Publikum  og  forsøgte  at  smile,  men  hendes  Smil  var  me- 
kanisk denne  Aften.  Saa  var  hun  henne  ved  sit  Flygel,  og 
Fingrene  gled  hen  over  Tangenterne.  Hun  forsøgte  at  skabe 
sin  Drømmeverden,  men  det  vilde  ikke  lykkes. 

I  Aften  kunde  hun  se  sig  selv,  som  hun  virkelig  var  — 
en  træt,  forslidt,  trediveaarig  Kvinde  med  tre  sultne  Børn. 
Hun  var  ingen  Prinsesse  eller  lignede  Jomfruen  af  Orleans! 
Hun  var  intet  andet  end  en  træt  og  mismodig  Mor! 

Annas  Fingre  hørte  op  med  den  mekaniske  Gliden  hen 
over  Tangenterne,  og  idet  Hovedet  faldt  ned  mod  Brystet, 
lod  hun  Vredens  og  Fortvivlelsens  Taarer  bryde  løs. 

Aa,  hvilken  Dumrian  hun  altid  havde  været.  Hun  burde 
nu  have  været  Koncert-Pianistinde !  Hun  vilde  ogsaa  have 
været  det!  For  ti  Aar  siden  gav  hun  smaa  Koncerter.  Hun 
havde  haft  store  Fremtidsmuligheder.  Medens  hun  blev 
ved  med  at  græde,  sagde  hun  til  sig  selv,  at  hun  maaske 
kunde  have  optraadt  paa  Scenen  nu  i  rosenrød  Selskabs- 
kjole og  hilst  ned  til  et  virkeligt  Publikum.  Hun  kunde 
have  haft  et  flot  Hjem,  Bil  og  Tjenere.  Derimod  —  aa  hvil- 
ken Ironi  —  hun  var  slet  ingenting. 

Medens  Taarerne  strømmede  ned  ad  Kinderne,  saa  hun 
tilbage  paa  sit  Liv  som  en,  der  ser  paa  et  skrevet  Manu- 
skript. Hun  saa  sig  selv,  som  hun  havde  været  for  ti  Aar 
siden.  Anna  Simmons  —  Koncert-Pianistinde!  Hun  var  yn- 
dig dengang,  hun  elskede  Livet  —  og  hun  elskede  en  høj, 
ung  Mand.  Han  elskede  ogsaa  hende.  Saa  var  det  Besvær- 
lighederne kom  —  da  hun  giftede  sig  med  denne  unge 
Mand.  Aa,  vel,  han  var  sandelig  kæk  og  pæn  nok  til  at  for- 
dreje Hovedet  paa  hvilken  som  helst  Pige.  Men  Anna  havde 
fundet  ud  af,  at  han  ikke  var  det  Offer  værd,  hun  havde 

bragt.  Han  forlod  hende1,  da  han  skønnede  den  sidste  lille 
skulde  komme! 

Hendes  stakkels,  smaa  Børn!  Jack  var  høj  med  saadan 
en  følsom  Mund;  den  slanke  Elsie  med  sine  brune  Krøller 
og  den  lille,  mere  fyldige  David  med  sit  vindende  Væsen; 
hun  havde  drømt  om  saa  meget  for  dem,  og  nu  maatte  de 
vokse  op  i  fattige  Kaar,  fordi  hendes  Arme  blev  for  trætte. 
Trætte  paa  Grund  af  alt  det  Arbejde,  de  maatte  udføre! 
Hun  aabnede  Øjnene,  kun  for  at  se  ned  paa  de  grove,  røde 
Hænder.  Hænder,  der  udførte  andre  Folks  Vask,  for  at  hun 
kunde  sørge  for  sine  smaa.  Hænder,  som  syede  Kjoler  og 
Forklæder,  til  de  var  helt  opslidt.  Hænder,  der  burde  være 
bløde  og  fine,  som  skulde  glide  hen  over  Elfenbenstangen- 
terne.  Hun  slog  med  Hænderne  ned  paa  Tangenterne,  saa 
det  gav  en  frygtelig  Klang,  og  med  eet  var  hun  paa  Benene. 
Anna,  Vaskekonen,  Syersken.  Anna,  der  engang  havde  bedt 
om,  at  hun  maatte  faa  Lov  til  at  skabe  et  Mesterstykke, 
der  vilde  fryde  Menneskenes  Hjerter.  Hun  lo  bittert.  Saa 
dette  var,  hvad  der  kunde  hænde  i  ens  Karriere! 

Der  hørtes  Hoste  fra  det  store  Værelse,  der  gjorde  Tjene- 
s/te som  baade  Spisestue  og  Soveværelse.  En  kvælende, 
skrækindjagende  Hoste,  der  fyldte  Annas  Hjerte  med  For- 
skrækkelse. Det  var  David,  den  mindste ! 

Hun  tørrede  Taarerne  og  løb  ind  i  Værelset.  »David,  min 
Dreng!  David,  Sønneke,  Mor  kommer!« 

Hun  glemte,  at  hun  var  Vaskekone,  Syerske  —  hun  vid- 
ste blot,  at  hendes  lille  Barn  var  sygt. 

Tyve  Minutter  senere  var  denne  kvælende  Hoste  hørt  op, 
og  Frygten  var  nu  borte  fra  Annas  Øjne.  Hun  holdt  David 
i  sine  Arme  og  vuggede  ham  frem  og  tilbage. 

»Mor!«  Den  lille  Røst  var  søvnig  og  træt.  »Mor!« 

»Ja,  min  kære  Dreng.« 

»Er  saa  træt!« 

»Ja,  min  Ven,  sov  nu  blot.« 

»Mor,  syng!« 

»Det  skal  jeg,  min  kære,  og  hun  begyndte  at  nynne  en 
trøstende  Vuggesang. 

Barnet  i  hendes  Arme  aabnede  Øjnene,  drømmende  og 
søvning:  »Min  pæne  Mor,  min  pæne  Mor,«  og  Søvnen  over- 
tal td  ham. 

Anna  holdt  op  med  at  vugge  ham  og  saa  ned  paa  det 
sovende  Barn.  »Pæne  Mor!«  Hendes  Stemme  kom  sagte  og 
undrende:  »Pæne  Mor!« 

Hun  lagde  Barnet  tilbage  i  Sengen,  hvorefter  hun  vendte 
sig  og  løb  hen  til  Spejlet.  Pæn?  Vel,  hun  var  slet  ikke  saa 
værst.  Hun  tog  Haanden  op  mod  det  mørke  Haar  og  skub- 
bede det  frem,  saa  det  stod  som  en  Ramme  om  Ansigtet. 

Hendes  Haar  var  endnu  sort  og  blankt.  Hun  betragtede  sit 
Ansigt  og  følte  paa  Huden.  Jo,  der  var  nogle  faa  Rynker, 
men  —  i  Virkeligheden  klædte  det  hende.  Og  saa  betragtede 
hun  sine  Øjne;  de  var  fyldt  med  Taarer.  Vredens  eller  For- 
tvivlelsens Taarer?  Nej,  Lykkens  Taarer,  for  hun  vidste, 
at  hun  var  elsket. 

Hun  gik  langsomt  hen  til  de  tre  sovende  Børns  Senge. 
Gennem  taarefyldte  Øjne  kunde  hun  se  Jack  med  den  føl- 
somme Mund.  Hun  betragtede  de  tynde  Hænder  paa  Senge- 
tæppet. Det  var  en  Kunstners  Hænder.  Der  kom  en  ny  Iver 
i  hendes  Øjne.  Hendes  Børn  skulde  blive,  hvad  hun  selv 
havde  ønsket  at  blive.  Jack  skulde  spille  Piano,  Elsie  Violin 
og  David  skulde  synge  med  en  dyb,  yndig  Stemme.  De 
skulde  blive  berømte,  hun  vilde  lære  dem! 

Anna  betragtede  atter  de  sovende  Børn,  og  saa  sank  hun 
ned  paa  Knæ:  »Kære  Gud,«  begyndte  hun,  »tilgiv  mig,  at 
jeg  var  saa  utaknemlig.  Jeg  er  den  mest  velsignede  af  alle 
Kvinder.  Mine  Bønner  er  blevet  besvaret.  Jeg  bad  om  Mu- 
sikkens Gave.  Du  har  givet  mig  Musik  fra  Himlen  —  mine 
smaa  Børns  Latter  og  Sang.  Jeg  bad  om,  at  jeg  maatte 
kunne  skabe  et  Mesterstykke.  Du  har  givet  mig  tre  Mester- 
stykker, hvorpaa  jeg  kan  arbejde!  Mine  Børns  Sjæle,  hjælp 
mig,  o  hjælp  mig,  at  gøre  dem  fuldkomne  —  og  det  mørk- 
haarede  Hoved  bøjedes  ned. 

Fra  Engelsk. 


TANKER 

af  Erna   Hjelm 


En  Tanke,   som   i   Hjertet  kom, 
og  som  man  lidt  lod  raade, 
har  saa  tit  gjort  Sjælen  tom, 
for  Guds  søde  Naade! 

Saadan  lyder  et  lille  Salmevers,  og  vil  vi  prøve  at  tænke 
over  det,  maa  vi  indrømme,  at  det  indeholder  en  dyib  Sand- 
hed, som  vi  vist  alle  kender  til. 

Et  gammelt  Ord  siger,  at  Tanker  er  toldfrie,  men  det 
er  de  nu  ikke,  Tanken  er  levende,  er  en  Kraft,  som  sendes 
ud  i  Universet,  og  som  enten  er  positiv  eller  negativ, 
eftersom  vi  er  indstillet  i  det  Øjeblik;  mange  vil  maaske 
sige,  har  vi  ikke  Lov  at  tænke  som  vi  vil,  det  skal  vi  vel 
ikke  staa  andre  til  Regnskab  for,  men  det  viser,  at  vi  ikke 

bruger  vore  Tanker,  som  vi  bør,  for  intet  her  paa  Jorden 
er  vort  eget,  i  den  Forstand,  at  vi  er  ene  om  det,  alt  skal 
brug-es  til  fælles  Bedste,  saaledes  ogsaa  vore  Tanker;  vor 
Tanke  danner  vor  Skæbne;  eftersom  vi  tænker,  vil  vi  som 
Regel  handle,  deraf  ser  vi,  hvor  stor  en  Rolle  Tanker  spil- 
ler i  vort  eget  Liv,  derfor  har  det  saa  meget  at  sige,  at  vore 
Tanker  er  rene,  er  kærlige,  er  varme,  er  positive,  for  saa- 
dan  som  vore  Tanker  er,  vil  vi  selv  være,  de  vil  nemlig 
først  besjæle  os  selv  og  gøre  os  gode  eller  mindre  gode,  alt 
eftersom  vi  tænker.  Vi  kan  ganske  vist  ikke  forbyde  en 
mindre  god  Tanke  at  fare  gennem  os,  men  vi  kan  forbyde 
den  at  faa  Rum  hos  os;  det  er  derfor  af  den  allerstørste 
Vigtighed  for  baade  vor  Aand  og  Legeme,  at  vi  altid  er  op- 
fyldt med  gode  Tanker.  Vi  høster  selv  en  mægtig  Fylde  af 
del,  og  dernæst  vil  det  spredes  ud  til  alle,  vi  kommer  i  Be- 
røring med,  om  vi  ret  forstod  at  holde  Rede  paa  vore 
Tanker,  og  aldrig  tillod  daarlige  Tanker  at  have  selv  den 
ringesle  Plads  i  vort  Hjerte  eller  Sind,  da  vilde  der  være 
mere  Kærlighed  mellem  os  og  mere  Hjertevarme,  for  har 
du  varme  Tanker,  da  spar  ej  paa  blide  Ord,  vi  skal  huske 
paa,  det  er  næsten  altid  mod  andre  vore  daarlige  Tanker 
gaar  (vi  tænker  maaske  ingen  ser  dem,  jo,  vor  himmelske 
Fader  ser  dem),  og  det  vil  altid  kunne  føles  paa  os,  og 
sidst,  men  ikke  mindst,  vil  det  altid  vende  tilbage  mod  os 
selv,  det  vil  aldrig  gøre  os  godt  eller  gøre  os  glade  at  tænke 
mindre  godt  om  vore  Medmennesker.  Lad  os  praktisere 
Jesu  egne  Ord:  »Det,  hvad  I  vil,  at  andre  skal  gøre  mod 
eder,  skal  I  selv  gøre  mod  dem ! «  Hvis  vi  virkelig  vilde  gøre 
derefter,  ikke  blot  i  Ord,  men  i  Gerning,  da  vilde  alt  jo  se 
anderledes  ud,  vi  behøver  ikke  at  sige  i  hele  Verden,  men 
selv  i  vor  egen  lille  Verden. 

Lad  os  prøve  at  fremelske  alt  det  hos  os  selv,  som  vi  synes 
vor  Næste  mangler,  alt,  hvad  vi  savner  hos  ham  af  Kær- 
lighed, Trofasthed,  Ærlighed,  Tilgivelse  og  gode  Tanker, 
lad  os  med  ærlig  Vilje  fremelske  det  og  bruge  det  mod  alt 
og  alle,  da  vil  vi  lære  at  blive  uselviske,  som  er  en  absolut 
Betingelse  for  Fred  og  Harmoni  med  os  selv  og  med  andre, 
og  da  sker  Guds  Vilje  med  os,  da  vil  vi  komme  nærmere 
Maalet:  At  elske  sin  Næste  som  sig  selv. 

•t>cVæv  ved  ^Kærligheden  hverandres  tjenere,  thi  hele  £oven  er  opfyldt  i 
eet  Ørd,  i  det:  1)u  skal  elske  din  S\ræste  som  dig  selv«. 


Stævnet  i  Silkeborg  1939. 

Vaaren  nærmer  sig.  Om  kort  Tid  vil  Smørblomster  og 
Anemoner  dække  Skovbunden  i  fuldt  Flor,  og  det  gaar  mod 
den  lyseste  og  skønneste  Tid,  vi  kender,  det  danske  Foraar. 
Naar  Knopperne  er  bristet  og  Bøgen  er  sprunget  ud,  og  Skoven 
staar  i  sin  skønneste  Pragt,  staar  Pinsen  for  Døren,  og  vi 
drager  saa  fra  nær  og  fjern  imod  Danmarks  skønneste  Egne, 
til  Silkeborg,  Himmelbjergbyen  ved  Gudenaaen.  Her  vil  vi 
sammen  søge  Styrke  til  at  møde  Livets  Opgaver,  søge  Af- 
veksling for  Dagliglivets  Hverdag,  og  nyde  Guds  herlige  Natur, 

Stævnet  1939  vil  blive  den  store  Oplevelse.  —  Pinselørdag 
den  27.  Maj  Kl.  16  begynder  vi  med  et  Svømmestævne  paa 
Badeanstalten,  som  Byens  Borgmester  velvilligst  har  stillet 
til  Raadighed.  Efter  Svømningen  vil  der  blive  Konkurrence  i 
Badminton.  Kl.  19  V2  samles  vi  i  Festsalen,  hvor  Aarhus  vil 
præsentere  et  smukt  Skuespil.  Naar  Tæppet  er  gaaet,  ligger 
der  i  Gudenaaen  Baade  parat,  som  vil  sejle  os  en  lille  Aftentur 
ad  Aaen  udi  Brassø  og  sandsynligvis  gennem  den  romantiske 
Klyvers  Kanal  ind  i  Avnsø.  Saa  gaar  vi  i  Land  og  tænder  et 
stort  Lejrbaal.  Mens  Tusmørket  sænker  sig,  vil  vi  i  Flam- 
mernes Skær  synge  Kirkens  Sange  og  lade  vore  Stemmer 
tone  ud  i  den  dæmrende  Aften.  Opholdet  bliver  kun  kort, 
Baadene  venter,  vi  gaar  om  Bord,  og  glider  igen  ud  paa  det 
stille  Vand  gennem  Sommeraftenens  Trvlleri  til  Silkeborg, 
hvor  der  venter  os  en  sund  og  styrkende  Søvn. 

Søndag  Morgen  samles  vi  Kl.  10  for  at  overvære  den  egent- 
lige Aabningshøjtidelighed.  Aalborg  vil  her  præsentere  en 
Dramatisering  af  vort  Valgsprog,  og  vi  vil  faa  Lejlighed  til 
at  høre  Ungdommens  Færdighed  i  Tale,  genfortalt  Historie, 
Recitation  og  Sang.  Søndag  Aften  er  der  Sangerstævne.  Her 
vil  Korene  i  værdig  Kappestrid  synge  »Olav  Trygvason«,  en 
af  de  skønneste  og  mest  inspirerende  Sange  i  Norden.  Efter 
Sangene  vil  Dagens  Hovedtaler,  Missionspræsident  Garff,  tale 
om  Evangeliet  og  Kirken. 

Mandag  Morgen  staar  vi  tidlig  op,  men  ikke  for  at  sidde 
inde  i  en  lummer  Sal  og  kritisere  7  Skuespilhold,  nej  for  at 
drage  ud  i  den  friske  Natur.  Kl.  9  forlader  vi  Silkeborg  om- 
bord paa  » Hjejlen «s  Baade.  Rejsens  Maal  er  naturligvis  Him- 

melbjerget,  og  vi  har  halvanden  Times  Sejlads  i  Vente  ad 
Gudenaaen,  gennem  Brassø.  forbi  Hattenæs  og  Sejs  Hede 
ud  i  Borresø,  hvor  vi  foretager  en  lille  Afstikker  rundt  om 
Paradisøerne,  videre  forbi  Svejbæk,  hvorfra  vi  ser  Himmel- 
bjerget hæve  sig  i  Horisonten.  Endnu  et  Kvarter  maa  vi 
sejle  gennem  Julsø,  inden  vi  lægger  til  ved  Anløbsbroen,  der 
ligger  ved  Foden  af  Himmelbjerget.  Her  venter  Frokosten 
os,  og  vi  vil  fra  Bjergets  Top  se  ud  over  det  vidunderlige 
Natursceneri.  Herfra  vil  vi  vandre  gennem  Nørreskov  og  Sønder- 
skov til  Svejbæk,  hvor  Forfriskninger  venter.  Kl.  1 3  3/2  kom- 
mer Baadene  og  sejler  os  tilbage  til  Silkeborg,  saaledes  at 
vi  er  der  i  god  Tid  inden  Banketten.  Spændingen,  der  tidli- 
gere udløstes  undet  Banketten,  kulminerer  i  Aar  i  Løbet  af 
Aftenen,  naar  alle  Landets  Grene  opviser  »The  GleamValtz«, 
Ungdomsforeningernes  officielle  Dans.  Med  Ballet,  der  sikkert 
i  Skønhed  og  Stil  vil  overgaa  alle  tidligere,  slutter  Stævnet, 
og  vi  drager  tilbage  til  Hverdagen  med  friske  Minder  om 
de  vidunderlige  Dage  med  Ungdomsfoieningen  i  Silkeborg. 

Med  Hilsen  fra  Hovedbestyrelsen 

E.  Kaiser. 
brister  SHaabet. 

Hvor  tit  har  du  ikke  mødt  Skuffelser  her  i  Livet.  Har 
du  syntes,  at  alt  nu  maatte  briste  for  dig,  du  er  blevet  selv- 
opgivende, har  lidt  økonomiske  Tab,  ja  maaske  viklet  dig 
ind   i   lovstridende   Handlinger,  alt   gaar  dig   imod. 

Kender  du  da  den  Følelse  af  Tryghed,  der  kommer  over 
dig,  naar  du  retter  en  brændende  Bøn  til  Gud  vor  himmel- 
ske Fader,  hvor  kan  det  lindre  Smerten  saadan  at  tale  til 
Gud,  anraabe  ham  om  Naade  og  love  ham  at  forbedre  dig. 
Har  du  forandret  dig  til  det  bedre,  saa  kender  du  ogsaa  den 
Fred  og  Ro,  der  er  kommet  i  dit  Sind 

Det  er  en  Ting  vi  alle  bør  huske,  er  vi  i  Nød  (aandelig 
Nød)  paa  den  ene  eller  anden  Maade,  har  Gud  lovet  os,  at 
vi  i  ydmyg   Bøn  til  ham  skal   blive  betalt  aabentbar. 

Gaa   ind   i   dit  Kammer  og   luk   din   Dør  o.s.v. 

Sid  aldrig  Bønnen  overhørig,  hverken  ung  eller  gammel. 

Lad  Haabet  briste,  lad  det  gaa  skævt  baade  paa  den  ene 
eller  anden  Maade,  glem  dog  ikke,  at  fra  ham,  hvorfra  alt 
godt  gives,  er  der  stadig  ny  Trøst  og  Lindring  for  dit  Sind. 

Gud  lader  dig  ikke  fortvivle,  medmindre  det  er  til  dit 
Gavn. 

Bed  til  ham   og  der  skal  dig  gives.  Julius  Andersen. 

Hvis  Ungdomsforeningernes  Bestyrelser  har  noget  paa  Hjerte 
angaaende  Aktiviteter  bedes  det  venligst  sendt  til  Julius 
Andersen,  Willemoesgade  20 4,  København  0. 

(Fortsat) 
Tiende  Kapitel. 

Søndag  den  4.  Januar  1852  og  den  følgende  Dag  blev  den 
første  Konference  ajfholcltf  i  Aalborg.  Ældptc  .Christian 
Christiansen,  som  var  kommet  ind  fra  Salling  , præsiderede. 
Han  og  Hans  Peter  Jensen  tog  aktiv  Del  i  Konferencens 
Møder  og  Forhandlinger  og  prædikede  Evangeliet  med 
Kraft.  Lokalmissionærernes  Rapporter  viste,  at  Udsigterne 
for  Evangeliets  Udbredelse  i  Randers,  Vendsyssel  og  andre 
Steder  var  gode.  De  Hellige  i  Vendsyssel  blev  organiseret  til 
en  Gren  af  Kirken  med  Hans  Peter  Jensen  som  Præsident. 
Niels  Christian  Schou  blev  ordineret  til  Ældste  og  beskikket 
til  at  præsidere  over  Aalborg  Gren.  Der  blev  kaldet  Missio- 
nærer til  at  arbejde  i  Randers,  Salling,  Hjørring  etc,  og 
mange  Brødre  blev  ordineret  til  Præstedømmet. 

Faa  Dage  senere  skrev  Præsident  Chr.  Christiansen,  at 
30  Personer  var  blevet  tillagt  Kirken  ved  Daab  i  og  nær 
Aalborg.  Han  fandt  det  nødvendigt  at  blive  i  Aalborg  for 
at  træffe  de  nødvendige  Arrangementer  og  Forberedelser  i 
de  nyligt  organiserede  Grene,  da  der  var  megen  Modstand 
mod  Sandheden,  især  fra  Baptisternes  Side.  Han  havde 
netop  modtaget  et  Brev  fra  sin  Hustru  i  Skive,  der  fortalte 
ham,,  hvorledes  en  Pøbelhob  havde  knust  Vinduerne  i  deres 
Hus  og  tvunget  hende  til  at  forlade  det  med  deres  Barn. 
Hans  Far  var  blevet  truet  med  Overfald,  hvis  Præsten  eller 
hans  Kolleger  skulde  se  en  »Mormon«  komme  ind  i  hans 
Hus. 

Ældste  Hans  F.  Petersen,  som  kom  til  Mandal  i  Norge 
den  4.  Januar  1852  fra  Østerrisør,  til  Bergen,  tilbragte  en 
Uge  i  Mandal,  medens  det  Skib,  han  sejlede  med  kastede 
Anker  der.  Han  brugte  Tiden  til  at  stifte  Bekendtskab  og 
prædike  Evangeliet  for  Befolkningen.  Ved  en  vis  Lejlighed, 
da  han  var  inviteret  til  Middag  hos  en  Tømrermester  Lar- 
sen, blev  Stuen  pludseligt  fyldt  med  Folk,  han  begyndte 
at  prædike  Evangeliet.  En  Provst  Vogt,  der  var  Medlem  af 
Stortinget  og  som  ansaas  for  at  være  en  af  de  bedste  Talere 
i  Norge,  kom  ind  i  Huset  under  Ældste  Petersens  Tale  og 
prøvede  paa  at  lave  Forstyrrelse  ved  at  fortælle  de  tilstede- 
værende, at  en  Del  af  det,  der  var  blevet  sagt,  var  usandt, 
da  Ældste  Petersen  bad  ham  om  at  udpege  det  usandfær- 
dige, inviterede  Præsten  ham  til  at  komme  op  paa  sit 
Kontor  næste  Dag;  men  da  han  havde  fremsat  sin  Beskyld- 
ning offentligt,  forlangte  Broder  Petersen,  at  han  skulde 
fremføre  sine  Beviser  offentligt.  Herr  Vogt  afslog  at  gøre 

dette  under  Paaskud  af,  at  han  ikke  kunde  huske  alt,  hvad 
der  var  blevet  sagt,  da  Talen  havde  været  saa  lang.  Han 
søgte  endnu  at  vække  Uro,  indtil  den  Del  af  Forsamlingen, 
der  sympatiserede  med  ham,  syntes  at  ville  tage  Ældste  Pe- 
tersen med  Magt.  Ejeren  af  Huset  erklærede  da,  at  —  efter- 
som den  fremmede  var  hans  Gæst  — ,  at  han  ikke  vilde 
finde  sig  i,  at  denne  blev  overfaldet  saa  længe  han  var  un- 
der hans  Tag.  Præsten  trak  sig  tilbage  sammen  med  sine 
Venner,  hvorefter  Ældste  Petersen  talte  længe  sammen 
med  dem,  der  blev  tilbage.  Han  fik  mange  Venner,  hvoraf 
flere  annammede  »Mormonismen«. 

Ældste  Petersen  fortsatte  Rejsen  og  ankom  til  Bergen, 
hvor  han  tilbragte  Hesten  af  Tiden.  Han  boede  hos  en  Bryg- 
ger ved  Navn  Magnus,  der,  tilligemed  sin  Familie,  behand- 
lede Broder  Petersen  med  Venlighed  og  Gæstfrihed,  til 
Trods  for  deres  Fattigdom.  Myndighederne  i  Bergen  vilde 
ikke  give  Ældste  Petersen  Tilladelse  til  at  holde  offentlige 
Møder,  med  mindre  han  lejede  en  stor  Sal  til  dette  For- 
maal,  og  det  kunde  han  ikke  paa  Grund  af  manglende  Mid- 
ler, men  han  tilbragte  et  Par  Maaneder  ved  at  gaa  i  Besøg  fra 
Hus  til  Hus  og  bar  sit  Vidnesbyrd  overalt,  hvor  han  kom 
frem.  Han  var  tvunget  til  at  leve  meget  økonomisk,  og  til 
Tider  led  han  af  Mangel  paa  Livets  Nødvendigheder. 


Foraars-  Distriktskonferencerne  1939. 


Konferencerne  i  Foraaret  1939  vil  blive  afholdt  som  følger: 
Odense  Distrikt  5.  og  6.  Marts 
Esbjerg  Distrikt  10.,  12.  og  13.  Marts 
Aalborg  Distrikt  17.,  19.  og  20.  Marts 
Aarhus  Distrikt  24.,  26.  og  27.  Marts 
Københavns  Distrikt  14.,  16.  og  17.  April. 
Vi   haaber,  at  Missionærer  og  Søskende  i  vid  Udstræk- 
ning vil  udføre  alt,  hvad  der  staar  i  deres  Magt  for  at  gøre 
de   forskellige    Konferencer  saa   gode  som  mulige.   Inviter 
Venner   og   Bekendte  med,  for  at  de  kan  faa  Lejlighed  til 
at  høre  Mormonismens  Budskab. 

Mark  B.  Garff 
Missionspræsident. 

Fra  Missionsmarken. 


KØBENHAVN:  Søndag  den  5.  Februar  1939  blev  en  Datter  af 
Broder  og  Søster  Toft  velsignet  af  Ældste  Orson  B.  West  ug 
blev  givet  Navnet  Lillian  Toft. 

ESBJERG:  Søndag  den  5.  Februar  1939  blev  Jørgen  Rasmus- 
sen Oltmann  og  Laurids  Christensen  ved  Dåab  indlemmet  i  Kir- 
ken. Drabshandlingen  blev  udført  af  henholdsvis  Ældste  Ma- 
rius Løvendahl  og  Ældste  Forrest  Thompsen.  Vi  byder  dis- 
se Brødre  hjertelig  velkommen  og  nedbeder  Herrens  Velsig- 
nelse over  dem. 


AARHUS:  Lørdag  den  4.  Februar  var  Aarhus  Grens  Sangkor 
opfordret  til  at  assistere  ved  en  Stiftelsesfest  i  Ungdomslogen 
»Fremad«.  Et  stort  Program  blev  udført  af  Korets  Medlemmer. 
Hele  Programmet  blev  godt  modtaget,  og  Tilhørerne  applaude- 
rede kraftigt.  Logens  Æresgæst  udtalte:  »Det  berømte  »Mor- 
monsangkor«s  unge  Kvinder  og  Mænd  har  vist  os,  hvad  der 
kan  opnaas  gennem  Energi  og  Arbejde.«  Han  ønskede,  at  Lo- 
gen kunde  vise  lige  saa  godt  et  Eksempel  i  dens  Arbejde  for 
Afholdssagen. 

Efter  Programmet  var  Koret  Logens  Gæster  Resten  af  Afte- 
nen. Endvidere  var  der  flere,  der  udtalte  Ønsket  om  nærmere 
Samarbejde  og  vilde  besøge  Kirken  for  at  høre  vor  Religions- 
forkyndelse.  Koret  har  hermed  faaet  en  god  Start  i  det  nye 
Aar.  —  1938  var  ligeledes  et  godt  Aar  for  Koret;  det  afholdt 
9  Koncerter  foruden  de  to  Konferencekoncerter.  Koret  har  sun- 
get paa  Byens  Hospitaler,   Stefanshjemmet  og  De  gamles  Hjem. 

Den  2.  Februar  afholdt  Koret  en  udmærket  Fest,  hvori  deltog 
ca.  100.  Aarhus  Kor  udfører  i  Virkeligheden  et  udmærket  Mis- 
sionærarbejde. 


dødsfald  i*£København. 


Lars  Østrup 


En  trofast  Sidste  Dages  Hel- 
lig er  ikke  mere,  idet  Broder 
Lars  C.  C.  Østrup  er  afgaaet 
ved  Døden.  Broder  Østrup  blev 
født  den  12.  Februar  1868  og 
blev  døbt  den  21.  September 
1912.  Broder  og  Søster  Østrup, 
der  blev  gift  i  Logan,  Utah,  kom 
tilbage  til  Danmark  den  26.  Ok- 
tober 1937.  —  Broder  Østrup 
udførte  meget  Tempelarbejde, 
et  Arbejde,  der  havde  hele  hans 
Hjerte.  —  Den  20.  Januar  i  Aar 
havde  Broder  og  Søster  Østrup 
den  Glæde  at  fejre  deres  Sølv- 
bryllup. —  Ære  være  Broder 
Østrups  Minde!  Vi  udtrykker 
vor  Medfølelse  med  Søster  Østrup 
og  de  efterladte  og  nedbeder 
Herrens  Velsignelse  over  dem. 


